ועדת הכנסת, כנסת 20, פרוטוקול מספר 360, 2018-06-18 10:15

מכלוף מיקי זוהר: שלום לכולם, אני פותח את הישיבה.

מכלוף מיקי זוהר: סדר-היום שלנו מתחיל בבקשת יושב-ראש ועדת העבודה, הרווחה והבריאות להעברת הצעת חוק נכי רדיפות הנאצים (תיקון מס' 20) (הארכת מועד להגשת בקשה להחזרת עודף שכר טרחה), מוועדת החוקה לוועדת העבודה והרווחה.

מכלוף מיקי זוהר: אדוני יושב-ראש ועדת העבודה והרווחה, נא פרט, הסבר ונמק.

אלי אלאלוף: עד עכשיו כל התיקונים שנעשו, כולל חוק שעבר בזמן האחרון על נכי רדיפות הנאצים בצפון אפריקה ועיראק, עברו בוועדה ואושרו בוועדה.

אלי אלאלוף: לצערי, אני לא מבין איך ההצעה הזאת – כנראה מחוסר שליטה שלי – עברה לוועדת החוקה, חוק ומשפט, ואין שום הצדקה שזה יישאר שם, גם אם זה עבר בקריאה ראשונה.

מכלוף מיקי זוהר: האם אדוני מודע לזה שהחוק כמעט הסתיים, על כל מלאכתו, וכל מה שנותר בו הוא הצבעה לקריאה שנייה ושלישית?

אלי אלאלוף: לדעתי הוא לא הסתיים.

מכלוף מיקי זוהר: אדוני יושב-ראש ועדת חוקה, מה יש לך לומר?

ניסן סלומינסקי: קודם כול, מדובר כאן על שכר עורכי הדין.

ניסן סלומינסקי: שכר עורכי הדין הוא תמיד בוועדת חוקה.

אלי אלאלוף: זה היה בתיאום עם לשכת השרה, איתה באופן אישי, והעברנו את כל הנושא אלינו.

ניסן סלומינסקי: זה נידון אצלנו בקריאה ראשונה, עבר במתכוון, ולמעשה מה שנשאר זה הצבעה לאשר את זה לקריאה שנייה ושלישית.

ניסן סלומינסקי: אני ממש לא מבין, זה היה אצלנו בקריאה ראשונה.

דוד ביטן: מה המצב של הטיפול בזה?

ניסן סלומינסקי: גמרנו את ההכנה לקריאה ראשונה, זה אושר במליאה ועבר חזרה אליי.

ניסן סלומינסקי: בשבוע הבא אני מתכוון לאשר את זה תוך חמש דקות לקריאה שנייה ושלישית.

מכלוף מיקי זוהר: תודה.

מכלוף מיקי זוהר: עו"ד דן מרזוק, בבקשה.

מכלוף מיקי זוהר: קודם כול, ברוך הבא ובהצלחה בתפקידך כיועץ המשפטי של ועדת הכנסת, לאחר שארבל אסטרחן עוזבת לארצות הברית לשנה.

מכלוף מיקי זוהר: אנחנו מאחלים לך הרבה בהצלחה.

מכלוף מיקי זוהר: אני אשמח לשמוע את עמדתך בסוגיה הזאת.

דן מרזוק: העמדה שלנו היא שההצעה צריכה לעבור לוועדת חוקה.

דוד ביטן: למרות שזה עבר בקריאה ראשונה.

מכלוף מיקי זוהר: הכוונה שזה יישאר בחוקה.

דן מרזוק: להשאיר בוועדת חוקה.

דן מרזוק: אני רק אומר שזו פעם שנייה שההצעה הזאת נמצאת בוועדת הכנסת בעניין הזה של בקשת יושב-ראש ועדת העבודה והרווחה.

דן מרזוק: אחרי הקריאה הטרומית כבר הוגשה בקשה כזאת במליאה והוחלט להעביר את ההצעה לוועדת חוקה.

דן מרזוק: בכל מקרה, מדובר בדבר שהוא יחסית חריג בכנסת, הוא לא שכיח, לקחת הצעת חוק שכבר טופלה בוועדה מסוימת ולהעביר אותה אחרי הקריאה הראשונה לוועדה אחרת.

דן מרזוק: גם המטריה היא מטריה שוועדת חוקה כבר עסקה בה במסגרת תיקון 20.

דן מרזוק: מדובר בסך הכול בקביעת מועדים, המועדים נקבעו בתיקון 20, ותוקנו פעם אחת בתיקון 21 גם בוועדת חוקה.

דן מרזוק: פה מדובר בתיקון נוסף של המועדים ולכן אין סיבה ואין הצדקה להעביר את זה לוועדה אחרת.

אלי אלאלוף: אז אני מבקש שזה לא ישמש תקדים.

דוד ביטן: אין בעיה.

מכלוף מיקי זוהר: מאה אחוז.

אלי אלאלוף: אנחנו העברנו את הטיפול בשכר הטרחה של עורכי דין ושל ארגונים שעסקו בגזל של מקבלי קצבאות של הביטוח הלאומי.

אלי אלאלוף: זה היה בטיפול אצלנו, בתיאום מלא עם שרת המשפטים.

אלי אלאלוף: זה היה אצלנו וזה עבר אצלנו.

אלי אלאלוף: אין שום סיבה שבסיבוב הזה זה יעבור לוועדת החוקה, חוק ומשפט.

אלי אלאלוף: לדעתי יש לה מספיק תיקים לטיפול.

אלי אלאלוף: אני רק רוצה שהיועצים המשפטיים ינסחו את זה כך שהתקדים של היום לא יהווה תקדים לעתיד.

יואל חסון: אני חושב שחבר הכנסת אלאלוף צודק.

יואל חסון: מלכתחילה היתה פה תקלה שזה לא עבר מהרגע הראשון אליו, אבל מהרגע שהתחיל התהליך בוועדת חוק, זה צריך להמשיך שם.

יואל חסון: צריך לוודא, כמו שהוא אמר, שזה לא יהווה תקדים ושהדברים להבא יהיו יותר מסודרים.

יואל חסון: כרגע עדיף להשאיר את זה בוועדת חוקה.

מכלוף מיקי זוהר: חבר הכנסת אלעזר שטרן, בבקשה.

אלעזר שטרן: אני מודה שגם אני הופתעתי שזה בוועדת חוקה.

אלעזר שטרן: אני חבר בוועדת חוקה ולא חבר בוועדת העבודה והרווחה, ונוח לי שנושאים באים לוועדת חוקה.

אלעזר שטרן: צריך לומר את האמת, גם בוועדת חוקה, היושב-ראש המסור של ועדת חוקה לא ניהל את הדיון הזה.

אלעזר שטרן: הוא לא ניהל את הדיון הזה, והוא לא מוותר על ניהול של דיונים חשובים.

אלעזר שטרן: אני לא יודע מה השיקולים, אם ועדת החוקה זה סניף של משרד המשפטים, אם זה סניף של לשכת עורכי הדין.

אלעזר שטרן: אני לא יודע למה, אני חושב שזה עניין של ניצולי שואה, זה עניין של רווחתם של ניצולי שואה, וההיגיון הפשוט אומר שזה צריך להיות שם וזה גם ייגמר הכי מהר.

מכלוף מיקי זוהר: אדוני, אתה מושך את בקשתך או שנצביע עליה?

אלי אלאלוף: כן, מושך, אבל שזה לא יהווה תקדים.

מכלוף מיקי זוהר: מושך את בקשתו ושזה לא יהווה תקדים?

מכלוף מיקי זוהר: בסדר.

מכלוף מיקי זוהר: נאמר לפרוטוקול, להבא אנחנו נבקש שזה לא יהווה תקדים ונעקוב אחרי העניין הזה.

מכלוף מיקי זוהר: יושב-ראש הוועדה מושך את בקשתו ולכן הסעיף מוסר מסדר-היום.

דוד ביטן: הצעת החוק הזאת מבוססת על חוות דעת של שופטת בית המשפט העליון פרוקצ'ה שאמרה שחייבים להשוות בין המימון של הקלפיות בבחירות לכנסת לקלפיות בבחירות לעיריות.

דוד ביטן: מה שקורה בעיריות זה שהמפלגות לא שמות נציגים ואז מי שבודק את האנשים וסופר את הקולות הוא בדרך כלל נציג של ועדת הבחירות.

דוד ביטן: אף אחד לא שם נציגים וזה פוגע בטוהר הבחירות.

דוד ביטן: גם היא אומרת את זה.

דוד ביטן: האוצר נגד זה בגלל ההוצאה התקציבית, אבל אין מה לעשות.

דוד ביטן: מדובר ב-50 מיליון שקלים.

יואל חסון: כל חמש שנים.

דוד ביטן: כן.

דוד ביטן: אין מה לעשות, דמוקרטיה עולה כסף.

דוד ביטן: עשו תרגיל בוועדת השרים ודחו את זה בשבוע, כי הם יודעים שאם לא מסיימים את זה במושב הזה, לא עשינו כלום.

דוד ביטן: מכיוון שהגשתי את הצעת החוק לא מזמן, אין לי 45 ימים, אני מבקש מהוועדה לאשר לי להגיש את זה ביום רביעי הזה לקריאה טרומית.

דוד ביטן: מה שקורה, ועדת שרים הפכה להיות סניף של משרד האוצר.

דוד ביטן: זה מה שקורה עם ועדת שרים.

דוד ביטן: תכלס, הם לא דואגים לציבור הרחב.

איילת נחמיאס ורבין: נדמה לי שאתה מהממשלה, לא?

דוד ביטן: נכון, אני מהממשלה.

איילת נחמיאס ורבין: אתם מתלוננים לפעמים כאילו - - -

דוד ביטן: מה יש, גם לי יש זכות להתלונן.

מכלוף מיקי זוהר: חבר הכנסת יואל חסון.

יואל חסון: צריך לומר שאנחנו עדיין לא דנים פה על מהות החוק.

יואל חסון: לכן אני חושב שצריך להיענות לבקשת הפטור בלי קשר אם אני בעד או נגד הצעת החוק.

יואל חסון: הוא רק הונח, אנחנו עוד לא מכירים אותו, אבל בקשר לפטור צריך להיענות לבקשה.

דוד ביטן: אני מפנה אותך למה שאמרה שופטת בית המשפט העליון.

דוד ביטן: שר הפנים דחה את הבקשה שלה בגלל תקציב.

דוד ביטן: אבל לכנסת מצאו כסף, זו הבעיה.

דוד ביטן: לכנסת יש תמיד כסף.

יואל חסון: לכן בקשת הפטור צריכה להינתן, כדי שהדבר יעלה לסדר-היום של הכנסת.

יואל חסון: צריך גם לומר משהו על מה שקורה היום בבחירות לרשויות המקומיות.

יואל חסון: היום, בבחירות לרשויות המקומיות , כאשר התשלום לנציגי הקלפי ממומן על ידי הסיעות המקומיות עצמן - - -

דוד ביטן: הן לא שמות.

יואל חסון: א', הן לא שמות.

יואל חסון: ב', יש חוסר; יש עיוותים בספירה; יש גם מצב של עיוות דמוקרטי, שסיעות שיש להן יותר כסף וכן שמות, הן מקבלות יתרון על אלה שלא שמות.

יואל חסון: לכן בבחירות הכלליות לא סתם המדינה מבקשת לשים נציגים וממנת את הנציגים בקלפי, מכיוון שהיא יודעת שבדרך הזאת היא מבטיחה הרכב מלא, היא מבטיחה איזון, היא מבטיחה ספירה מבוקרת.

יואל חסון: כאשר אתה לא עושה את זה במוניציפלי, אתה כאילו אומר שהמוניציפלי זה החצר האחורית, לא מעניין אותי מה קורה.

דוד ביטן: נכון.

דוד ביטן: כל הכבוד, לא הייתי מסביר את זה יותר טוב ממך.

אחמד טיבי: ההסבר של יואל יותר טוב מההסבר של ביטן.

דוד ביטן: נכון, אני מודה.

יואל חסון: אני אומר שוב, אני בעד פטור, אני עדיין רוצה להבין ולהכיר את החוק.

פנינה תמנו: בוקר טוב, אדוני היושב-ראש.

פנינה תמנו: כבר היום הבחירות המוניציפליות עולות לנו קרוב ל-400 מיליון שקלים - - -

יואל חסון: אז נוותר עליהן.

פנינה תמנו: לא הפרעתי לך, יואל.

פנינה תמנו: יש 6.6 מיליון בעלי זכות בחירה, כאשר אנחנו זוכרים שכבר בחוק ההסדרים האחרון זה עלה 142 מיליון שקלים – 56 מיליון שקלים לכל - - -

דוד ביטן: לא.

דוד ביטן: זה לא עלה, זה ירד.

פנינה תמנו: תוסיף על זה את ה-15% תוספת שיש לנו, ובצדק, על שריון נשים, ונוסיף על זה גם התמודדות לראשות עיר.

פנינה תמנו: תוסיף עכשיו את מה שמבקשים, שזה 56 מיליון שקלים, שאני לא מזלזלת בהם בזמן שאומרים שמקצצים.

פנינה תמנו: סליחה, עם כל הכבוד, רבותיי, נוסיף על זה שזה הולך להיות יום חופשה, בסוף זה יוצא מהכיס של הציבור.

פנינה תמנו: יכול להיות שיש היגיון בזה שצריך לפתור בקונסטלציה כזאת או אחרת את הסיפור של השכר, מה גם שעד היום הסתדרו והמפלגות אמורות לממן.

פנינה תמנו: לכן אני לא רואה שום סיבה להכביד על התקציב ולממן עוד 56 מיליון שקלים.

דוד ביטן: את לא יכולה להתנגד בלי להתמצא בעובדות.

פנינה תמנו: ואיך אתה קובע שאני לא מתמצאת?

דוד ביטן: כי את לא מתמצאת בעובדות.

פנינה תמנו: תתפלא, אני חושבת שהבאתי לך מספיק נתונים.

פנינה תמנו: אני לא בשיעורי בית אצלך ולא במבחן.

פנינה תמנו: אתה תענה לי ואתה תכבד אותי.

דוד ביטן: אז אני אענה לך.

פנינה תמנו: אז תכבד אותי.

דוד ביטן: גם את לא מכבדת אותנו.

דוד ביטן: את לא מתמצאת כי - - -

פנינה תמנו: אחר כך, כשאומרים לכם "אתה לא יודע כלום", אתם אומרים שזו גזענות.

דוד ביטן: עוד פעם את מגיעה לגזענות?

פנינה תמנו: להזכיר לך, רק לפני שבוע אמסלם אמר את זה.

מכלוף מיקי זוהר: האמת היא שהוא אמר את זה בצדק.

איילת נחמיאס ורבין: אז תסביר לה למה היא טועה.

דוד ביטן: את מוכנה לתת לי לדבר?

דוד ביטן: תני לי לדבר, מה הסיפור שלך?

איילת נחמיאס ורבין: תגיד לה למה היא טועה.

דוד ביטן: אני אגיד לך למה את טועה.

דוד ביטן: הסכום שהעלינו בפעם האחרונה ל-56 מיליון שקל, היה צריך להיות 72.

דוד ביטן: לכן בבחירות המוניציפליות חסכנו כסף ונתנו גם לראשות העיר.

פנינה תמנו: לא חסכת, העלית.

פנינה תמנו: עובדתית העלית.

פנינה תמנו: גם אם לא העלית ל-72, העלית מ-42 ל-56.

דוד ביטן: החוק היה צריך להיות 70 ומשהו.

פנינה תמנו: עדיין העלית, לא הורדת.

דוד ביטן: בחוק ההסדרים נקבע שאנחנו מפחיתים את הסכום, לא מעלים אותו.

דוד ביטן: הסכום היה צריך להיות 70 ומשהו, אבל בא החוק ואמר להוריד את כל ההצמדות ולכן לא העלינו ולא עשינו כלום.

פנינה תמנו: אתה מבין שיש עלייה במימון ולא ירידה?

דוד ביטן: יש ירידה במימון, זה היה צריך להיות 76 ובמקום זה יש 56.

דוד ביטן: החוק היום נתן 70 ומשהו, אז למה את אומרת שאנחנו מבזבזים כסף?

דוד ביטן: אנחנו לא מבזבזים כסף.

פנינה תמנו: לצערי, כן.

פנינה תמנו: לפני שבוע היו לכם קיצוצים - - -

מכלוף מיקי זוהר: חברת הכנסת שולי מועלם, בבקשה.

שולי מועלם-רפאלי: תודה רבה, אדוני.

שולי מועלם-רפאלי: חבר הכנסת ביטן, אני בכלל לא רוצה לגעת במהות החוק.

שולי מועלם-רפאלי: אני רוצה לגעת בתהליך שמקובל בבית הזה.

שולי מועלם-רפאלי: לא יכולה להיות מציאות שבה – ואתה, שכיהנת כיושב-ראש הקואליציה, והקפדת בתקופתך על הדבר הזה – חוק שלא עובר ועדת שרים - -

דוד ביטן: לא נכון, לא הקפדתי על זה.

שולי מועלם-רפאלי: - - לא עולה למליאה.

שולי מועלם-רפאלי: מאוד הקפדת שחוק שלא עובר ועדת שרים לא עולה למליאה.

שולי מועלם-רפאלי: ואם הוא עולה למליאה, בניגוד לעמדת ועדת שרים, הקואליציה צריכה להצביע נגדו.

שולי מועלם-רפאלי: לכן גם פה, בחדר הזה, הקואליציה אמורה להצביע נגד.

יואל חסון: ממש.

יואל חסון: אתם בבית היהודי מעלים רק מה שעובר בוועדת שרים לחקיקה, ממש.

שולי מועלם-רפאלי: חד-משמעית.

שולי מועלם-רפאלי: חבר הכנסת חסון, אתה יכול לא לאהוב את החוקים שלנו – בידוע, האג'נדה שלך התהפכה ב-180 מעלות עם השנים, לצערי, ואיבדת את הבית הפוליטי שלך – אבל הבית היהודי מעלים להצבעה במליאה רק חוקים שעברו ועדת שרים.

דוד ביטן: לא נכון.

דוד ביטן: אני מזכיר לך, יש לך טעות.

שולי מועלם-רפאלי: אנחנו אמורים להתנגד לזה.

מכלוף מיקי זוהר: גיל ברינגר, נציג יושבת-ראש ועדת שרים לענייני חקיקה, בבקשה.

מכלוף מיקי זוהר: גיל ברינגר, יושבת-ראש ועדת שרים לחקיקה, איילת שקד, שלחה אותך לומר מספר דברים.

גיל ברינגר: לא שלחה אותי, אבל אני עושה את העבודה שלי.

דוד ביטן: למה בכנסת מממנים ופה לא מממנים?

שולי מועלם-רפאלי: אמרתי, אני לא מדברת על מהות החוק.

שולי מועלם-רפאלי: אני מדברת על התהליך.

שולי מועלם-רפאלי: יש תהליך מסודר שמקובל על סיעות הבית.

מכלוף מיקי זוהר: חברים, אתם מפריעים לזכות דיבור.

מכלוף מיקי זוהר: מדברים.

דוד ביטן: אז בואו לא נעשה בחירות בכלל.

דוד ביטן: שבע פנים אישרתי לך בניגוד לוועדת שרים.

מכלוף מיקי זוהר: לכן אני מאשר לך.

מכלוף מיקי זוהר: אני מאשר רק בגלל שביקשת, לא בגלל שאני חושב שזה נכון.

מכלוף מיקי זוהר: לפרוטוקול, אני עושה את זה רק בגלל שביטן ביקש.

גיל ברינגר: גם אני לא רוצה להתייחס לגופו של החוק.

גיל ברינגר: יש פה שתי נקודות, בלי להתייחס לגופה של הצעה, שהיא הצעה שמעלה גם שאלות של פנים וגם שאלות של אוצר.

גיל ברינגר: יש פה שתי בעיות: אחת, לגבי ההתנהלות של ועדת הכנסת.

גיל ברינגר: צריך לומר לפרוטוקול שמה שאנחנו עושים כרגע ומה שעשינו בשבוע שעבר בהצעה של גפני – נדמה לי כמו שהעיר חבר הכנסת חסון בשבוע שעבר – זו סטייה ממה שמקובל בוועדה הזאת במשך שנים, מאז שהשר יריב לוין שימש פה כיו"ר ועדת כנסת והנהיג נוהל חדש שבו הוועדה לא מצביעה - - -

יואל חסון: נוהל פסול.

גיל ברינגר: יכול להיות שהוא פסול, אבל זה הנוהל.

גיל ברינגר: אני חושב שסעיף 19 לחוק יסוד: הכנסת קובע שהכנסת מתנהלת לפי נוהג.

יואל חסון: אתם לא מנהלים את הכנסת, אתה הממשלה.

גיל ברינגר: אני מעיר כרגע לפרוטוקול.

גיל ברינגר: אני בזכות דיבור.

דוד ביטן: אתה חוצפן, גיל, אתה יודע?

דוד ביטן: אנחנו לא עובדים אצל ועדת שרים, ולא אצלך ולא אצל אף אחד.

גיל ברינגר: אני לא חוצפן, יש לי עדיין זכות דיבור.

שולי מועלם-רפאלי: אף אחד לא עובד אצל אף אחד.

שולי מועלם-רפאלי: כולם עובדים אצל אזרחי מדינת ישראל.

דוד ביטן: אז מה בדיוק הבעיה?

דוד ביטן: אנחנו חייבים לקבל את זה כתורה מסיני?

דוד ביטן: ועדת שרים זה לא תורה מסיני.

שולי מועלם-רפאלי: שום דבר זה לא תורה מסיני.

שולי מועלם-רפאלי: יש נוהגים ויש התנהלות.

שתי הערות: בשבוע שעבר הצטרף, במקביל לנוהל הזה, גם הנוהל היבש של התקנון, שבמקביל גם מצביעים פה בוועדה ולא מבקשים את הפטור מוועדת שרים, אלא מצביעים פה על הפטור.

שתי הערות: הדבר הזה כמובן מעורר בעיה שנייה – וזה כמובן מעניין רק את הקואליציה ולא את האופוזיציה.

שתי הערות: אני חושב שאת הקואליציה זה אמור לעניין - שדברים שלא עברו בוועדת שרים ואין להם תמיכה של ממשלה, וכל זמן שאין תמיכה פוזיטיבית של הממשלה, המשמעות לפי התקנון היא שהממשלה מתנגדת - - -

יואל חסון: - - -

שולי מועלם-רפאלי: אז אל תתערב.

שולי מועלם-רפאלי: תן לפתור את זה בינינו ותפסיק להלך אימים על הקואליציה כאילו אתה חלק ממנה.

שולי מועלם-רפאלי: אתה לא חלק מהקואליציה ולכן אל תתערב.

יואל חסון: אנחנו לא רוצים לשמוע - - -

גיל ברינגר: אתה לא חייב.

מכלוף מיקי זוהר: אבל אני רוצה לשמוע אותו, יואל.

שולי מועלם-רפאלי: יש יושב-ראש לוועדה והוא מחליט.

דוד ביטן: מה, הוא קובע לנו מה לעשות?

מכלוף מיקי זוהר: אני צריך לתת לו לדבר?

דוד ביטן: לא, לא בצורה כזאת.

גיל ברינגר: מה זה "בצורה כזאת"?

גיל ברינגר: אני אומר את הדברים - - -

שולי מועלם-רפאלי: הוא מדבר בצורה מכובדת ומותר לא להסכים.

דוד ביטן: תגידי לי, על מה את מדברת?

דוד ביטן: את מבינה שאין אנשים בקלפיות?

דוד ביטן: את מבינה ששמים מזכיר ועדת קלפי והוא סופר את הקולות בלי נציג של אף מפלגה?

דוד ביטן: על מה את מדברת?

שולי מועלם-רפאלי: אמרתי שאני לא מדברת על המהות.

שולי מועלם-רפאלי: אמרתי שאני מדברת על התהליך.

דוד ביטן: מה זה לא מהות?

דוד ביטן: זו המהות.

שולי מועלם-רפאלי: לא נראה לי לבוא לפה לקבל פטור, למרות שזה לא קיבל תמיכה של ועדת שרים לענייני חקיקה.

פנינה תמנו: אני רוצה לדבר על הכסף – 56 מיליון נוספים על חשבון הבוחר.

אחמד טיבי: מיקי, או שיהיה פה סדר או שתסיק מסקנות אישיות.

מכלוף מיקי זוהר: אני אגיד לך את האמת, זה מסוג המקרים שאני מהרהר בהמשך דרכי.

פנינה תמנו: ביטן, בוא אני אגיד לך כמה קיצצו ב- - -

דוד ביטן: מה זה שייך?

פנינה תמנו: זה שייך.

פנינה תמנו: מקצצים בשירותים חברתיים - - -

מכלוף מיקי זוהר: אנחנו רוצים להתכנס להצבעה.

מכלוף מיקי זוהר: תמסור לאיילת שאני ממש מצטער, אבל יש מקרים שאני לא יכול להגיד לא.

שולי מועלם-רפאלי: אני מבקשת התייעצות סיעתית.

מכלוף מיקי זוהר: חבר הכנסת אייכלר, בבקשה.

ישראל אייכלר: אני רוצה להגיד משפט עקרוני מאוד, לא בקשר לחוק הזה.

ישראל אייכלר: ועדת הכנסת היא המוסמכת לנהל את דיוני הכנסת.

ישראל אייכלר: ועדת השרים היא מוסד לא סטטוטורי, זה משהו קואליציוני, ולצערי הגדול יש בוועדת השרים עדיפות רבה יותר לאנשי הבית היהודי לעומת הליכוד ולעומת יהדות התורה.

ישראל אייכלר: זו ועדה פוליטית מאוד, וזה טבעי, ולכן אסור לוועדת הכנסת לוותר על סמכויותיה להחליט מתי להקדים ומתי לא להקדים, היא לא קשורה בכלל לוועדת שרים, שזה עניין ממשלתי.

ישראל אייכלר: הכנסת, ככנסת, מתנהלת על ידי ועדת הכנסת, ותו לא.

מכלוף מיקי זוהר: טוב, קיבלתי.

שולי מועלם-רפאלי: אדוני, אני מזכירה שביקשתי התייעצות סיעתית.

שולי מועלם-רפאלי: לכן כשתסגור את הדיון תאפשר לי התייעצות סיעתית.

מכלוף מיקי זוהר: אחמד טיבי, בבקשה.

אחמד טיבי: אני אחד מחברי הכנסת הוותיקים כאן, ואני גם מתכוון להישאר אחד מחברי הכנסת הוותיקים.

מכלוף מיקי זוהר: נאחל לך.

מכלוף מיקי זוהר: איך אמרת?

מכלוף מיקי זוהר: בכל סיום כנסת הוא עומד מול הכנסת ואומר: שלום, להתראות.

מכלוף מיקי זוהר: כולכם הולכים, ואני נשאר.

מכלוף מיקי זוהר: במקרה.

מכלוף מיקי זוהר: ..

אחמד טיבי: נפל בחלקך לעמוד בראש הוועדה החשובה הזאת.

ישראל אייכלר: אתה לא מאמין שאין מקרה בעולם כלל?

מכלוף מיקי זוהר: אין מקרה בעולם, אתה לא יודע את זה?

מכלוף מיקי זוהר: הכול מושגח מלמעלה.

אחמד טיבי: אך ורק לבקשת הפטור זה יהיה מאוד לא קולגיאלי להתנגד לבקשה שלו.

מכלוף מיקי זוהר: מה, שאני אתנגד לביטן?

אחמד טיבי: אני מדבר על כל החברים כאן.

אחמד טיבי: זה מאוד לא קולגיאלי להתנגד לבקשה.

מכלוף מיקי זוהר: טוב, מעניין.

מכלוף מיקי זוהר: התייעצות סיעתית בת חמש דקות לבית היהודי.

מכלוף מיקי זוהר: הנושא יורד מסדר היום.

מכלוף מיקי זוהר: הסעיף הבא – בקשת חברת הכנסת רחל עזריה, יו"ר הוועדה המיוחדת לתכנון ובנייה, להעברת הצעת חוק לתיקון פקודת העיריות (הוראת שעה), התשע"ח-2018, מוועדת הפנים והגנת הסביבה לדיון בוועדה המיוחדת בראשותה.

מכלוף מיקי זוהר: אני חושב שהנושא החקיקתי הזה צריך להיות בוועדת הפנים, כך אומרים גם היועצים המשפטיים.

מכלוף מיקי זוהר: מהרגע שהיועצים המשפטיים חושבים שזה שייך לוועדת הפנים, כמובן שאני תומך בעמדתם.

מכלוף מיקי זוהר: לכן אני מבקש לשמוע אם יש מי שחושב שזה צריך להגיע לוועדת הרפורמות.

מכלוף מיקי זוהר: אם לא – נצביע לוועדת הפנים.

מכלוף מיקי זוהר: מי בעד להשאיר את זה בוועדת הפנים?

מכלוף מיקי זוהר: בעד – הרוב

מכלוף מיקי זוהר: נמנעים – אין

מכלוף מיקי זוהר: הבקשה לא נתקבלה.

בהצעות חוק: 1.

בהצעות חוק: הצעת חוק ההגבלים העסקיים (תיקון מס' 20) (חיזוק האכיפה והקלת נטל האסדרה), התשע"ח-2018, מ/1221

הסעיף הבא: לגבי סעיף 1, הצעת חוק ההגבלים העסקיים (תיקון מס' 20) – הוצעו מספר ועדות.

הסעיף הבא: אחת ההצעות היתה ועדת הכלכלה, השנייה היתה ועדת הרפורמות.

הסעיף הבא: המלצת המחלקה המשפטית היא להעביר לוועדת הכלכלה.

הסעיף הבא: חברת הכנסת ורבין, בבקשה.

איילת נחמיאס ורבין: תודה רבה לך, חבר הכנסת זוהר.

איילת נחמיאס ורבין: בואו נאמר את זה בפשטות – בעיניי אין בית אחר בכנסת הזאת לחוק ההגבלים העסקיים.

איילת נחמיאס ורבין: זה נכון שבכנסת ה-20 עשו כמה מבני לגו הזויים והעבירו כל מיני נושאים לוועדות שאינן קשורות.

איילת נחמיאס ורבין: אני לא נכנסת כרגע לפוליטיקה שעומדת מאחורי זה, אם כי לא אהדתי אותה לא כשדובר בחוקים אחרים, ואני בוודאי לא אוהדת אותה בעניין הזה.

איילת נחמיאס ורבין: אין ספק שוועדת הכלכלה היא הוועדה היחידה שמתאימה לדון בחוק ההגבלים העסקיים.

איילת נחמיאס ורבין: צריך לומר שלאורך כל השנה היא מקיימת דיונים בנושאים שונים שקשורים להגבלים עסקיים, שלא כולם חקיקה, ועל כן אני מאוד מבקשת שהעניין יובא לוועדת כלכלה.

איילת נחמיאס ורבין: תודה.

מכלוף מיקי זוהר: בעיניי הבעיה היא אחרת.

מכלוף מיקי זוהר: אני מבין שמשפטית זה שייך לכלכלה, הבעיה שלי היא העומס שיש בוועדת הכלכלה.

מכלוף מיקי זוהר: יש שם חקיקה רבה שלא מקודמת בגלל שחבר הכנסת כבל עסוק בהרבה מאוד חוקים.

מכלוף מיקי זוהר: הוא עובד קשה.

מכלוף מיקי זוהר: אני גם מעריך מאוד את עבודתו, אבל לדעתי הוא לא יכול לעמוד בנטל.

אמיר אוחנה: אגב, מה אם כך צריך להגיע לוועדת הרפורמות אם לא גם רפורמות מהסוג הזה של הגבלים עסקיים?

איילת נחמיאס ורבין: עם כל הכבוד, זו לא רפורמה.

איילת נחמיאס ורבין: אני רוצה להזכיר לשם מה הוקמה ועדת הרפורמות.

איילת נחמיאס ורבין: היא היתה מאוד מאוד ספציפית, היום כבר קוראים לה הוועדה המיוחדת ולא ועדת הרפורמות.

איילת נחמיאס ורבין: בחוץ קוראים לה ועדת הרפורמות.

איילת נחמיאס ורבין: אני רוצה להגיד לך, חבר הכנסת זוהר, אתה צודק.

איילת נחמיאס ורבין: אני לא טוענת שהמעמסה על ועדת הכלכלה אינה גדולה.

איילת נחמיאס ורבין: גם כשאני מדברת עם שרים בממשלה הנוכחית, כולם משבחים את עבודת ועדת הכלכלה.

מכלוף מיקי זוהר: לא אמרתי שלא, כבל עושה עבודה מצוינת שם.

איילת נחמיאס ורבין: גם על הנמרצות וגם על המחויבות לרפורמות שהממשלה מחשיבה אותן.

איילת נחמיאס ורבין: אגב, עסקתי לא מעט בהגבלים עסקיים בחיי, ואני אומרת שזו רפורמה מהותית, משמעותית, ואין מקום להעביר.

איילת נחמיאס ורבין: יש עניין של אכסניה "אקדמית" - - -

אמיר אוחנה: אז את אומרת שזו כן רפורמה.

איילת נחמיאס ורבין: לא.

איילת נחמיאס ורבין: זה לא שייך לוועדת הרפורמות, זה שייך לוועדת הכלכלה.

איילת נחמיאס ורבין: זה עניין משמעותי והוועדה היחידה בבית הזה שמתאימה לדון בהגבלים עסקיים היא ועדת הכלכלה.

איילת נחמיאס ורבין: צריך את התמונה הרחבה, ועם כל הכבוד, את התמונה הרחבה, בנושאים הכלכליים של הרגולטור, יש רק לוועדת הכלכלה.

מכלוף מיקי זוהר: חבריי חברי הוועדה, אני מבקש להצביע בעד העברה לוועדת הרפורמות.

איילת נחמיאס ורבין: זה לא נכון.

ישראל אייכלר: נמק.

מכלוף מיקי זוהר: הנימוק הוא פשוט – בוועדת הכלכלה יש עומס רב, הם לא מצליחים להגיע להרבה מאוד חוקים.

מכלוף מיקי זוהר: יש שם חוקים שלא מתקדמים מספיק כי יש הרבה עומס, ולכן אולי זה צריך לעבור לוועדת הרפורמות.

מכלוף מיקי זוהר: חברת הכנסת מועלם, אני חושב שיש לך חוק שתקוע שם.

ישראל אייכלר: לי יש כמה חוקים.

איילת נחמיאס ורבין: לא בא אליי חבר כנסת אחד להלין, וגם לא שר בממשלה.

איילת נחמיאס ורבין: אנחנו בדין ודברים עם משרדי הממשלה, כל הזמן בשוטף, על הדברים שחשובים למשרדי הממשלה.

מכלוף מיקי זוהר: שלום, כבל, שב.

מכלוף מיקי זוהר: חיכיתי לך.

איילת נחמיאס ורבין: אין שר בממשלה שלא בא בדברים עם חבר הכנסת כבל או איתי, כי יודעים שאנחנו עובדים יחד - - -

מכלוף מיקי זוהר: העומס, כבל, העומס.

איתן כבל: כולם עמוסים פה בבית הזה.

מכלוף מיקי זוהר: לא, לא, אתה הכי עמוס.

איתן כבל: כי משום מה גם הממשלה רוצה לבוא דווקא אליי משום מה.

מכלוף מיקי זוהר: שמעתי שגם את רפורמת החשמל הם רוצים להעביר אליך.

מכלוף מיקי זוהר: אגב, אני לא בטוח שזה יקרה, אבל הם רוצים.

איתן כבל: אני לא מציע לאדוני, איך אומרים, לעוף על ההליום של עצמו.

איתן כבל: אני חבר שלך - - -

מכלוף מיקי זוהר: רצה הגורל שזה יהיה בסמכותי, מה לעשות.

מכלוף מיקי זוהר: לא אני מתכנן את זה, אתה יודע.

מכלוף מיקי זוהר: זה ההוא למעלה.

מכלוף מיקי זוהר: אנחנו מעיפים עפיפונים, לא בלונים.

איתן כבל: יש נהלים בסיסיים.

איתן כבל: ממונה על ההגבלים, הבית שלהם מאז ומעולם הוא ועדת הכלכלה.

איתן כבל: באה איתי בדברים חברת הכנסת רחל עזריה, על העניין הזה באו איתי בדברים מכולנו, הגעתי איתם להבנות ולהסכמות.

איתן כבל: עצם העובדה שאני נדרש לבוא לכאן, היא חוצפה בזכות עצמה.

מכלוף מיקי זוהר: הקרדיט שלי, עם ההליום ביחד.

איתן כבל: יש לנו מחויבות, גם דיברתי עם הממונה, זו הצעת חוק חשובה.

איתן כבל: אני אעמוד בה כמו שאני מתחייב לעמוד בכל הדברים האחרים.

איתן כבל: אני מבקש מכם להשאיר את זה בוועדת הכלכלה.

מכלוף מיקי זוהר: אוקיי, אז בשלב זה אני מוריד את זה מסדר היום.

מכלוף מיקי זוהר: אני לא מצביע על זה כרגע, אני אחשוב על זה.

הנושא הבא: מי בעד להעביר את זה לוועדת הכספים?

הנושא הבא: מי נגד?

הנושא הבא: מי נמנע?

הנושא הבא: בעד ההצעה – הרוב

הנושא הבא: נמנעים – אין

מכלוף מיקי זוהר: ההצעה התקבלה.

גיל ברינגר: אנחנו מתקנים את התקלה שנפלה פה, מורידים את דרישת הקוורום - - -

איילת נחמיאס ורבין: "תקלה".

איילת נחמיאס ורבין: ..

שולי מועלם-רפאלי: כן, תקלה - - -

איילת נחמיאס ורבין: שולי, ראיתי איך התקלה הזאת קרתה.

איילת נחמיאס ורבין: זו לא היתה תקלה.

יואב בן צור: לא יכול להיות שהיתה תקלה.

יואב בן צור: אני לא מקבל את זה.

יואב בן צור: גיל, למה אתה אומר שהיתה תקלה?

יואב בן צור: לא היתה תקלה.

גיל ברינגר: לא היתה תקלה?

יואב בן צור: לא.

גיל ברינגר: אוקיי, אז אנחנו מחזירים מחדש את הנוסח לנוסח שראש הממשלה הציע אותו והממשלה הניחה, ומאיזושהי סיבה – אולי תקלה, אולי לא – זה השתנה במהלך העבודה כאן.

גיל ברינגר: אגב, אני חושב שהסכמה על החוק הזה היא חוצה מפלגות.

איילת נחמיאס ורבין: בניגוד לדרכי, שאני מתנגדת להקדמות דיון בהצעות חוק, בדיוק הזה לא רק שאני לא אתנגד, אני אצביע - - -

איילת נחמיאס ורבין: טיבי, בוא הנה, תפסיק לנסות לפתור להם את הבעיות בקואליציה.

איילת נחמיאס ורבין: אחר כך זה משפיע עליו ממש לרעה.

מכלוף מיקי זוהר: באיזשהו שלב טיבי ישב איתנו בקואליציה.

מכלוף מיקי זוהר: אני אומר לך, יגיע הרגע.

אחמד טיבי: אני אהיה פה, אתה לא תהיה.

מכלוף מיקי זוהר: נראה לך שאני לא אהיה פה?

מכלוף מיקי זוהר: אני אהיה פה אחריך.

מכלוף מיקי זוהר: הנה, תרשמו לפרוטוקול, אני אהיה פה אחריך.

אחמד טיבי: מדובר על עוד 20 שנה.

מכלוף מיקי זוהר: נכון.

מכלוף מיקי זוהר: אני עוד ילד, אני בן 38, תירגע.

מכלוף מיקי זוהר: אני אהיה פה אחריך.

מכלוף מיקי זוהר: אני מבטיח לך שאני אהיה פה אחריך.

שולי מועלם-רפאלי: אני מזכירה לכולם ששאיפתו של חבר הכנסת טיבי, כפי שהובאה לידיעת כולנו מעל דוכן המליאה, היא להיות ראש הממשלה.

מכלוף מיקי זוהר: נוודא שהשאיפה שלו לא תוגשם.

שולי מועלם-רפאלי: כל אחד ותפקידו.

אחמד טיבי: בגללכם אני הולך אוטוסטרדה לזה.

איילת נחמיאס ורבין: אני ראיתי את חברי הקואליציה באים לכלות את פניו לתפקידים בממשלה שלו.

איילת נחמיאס ורבין: בניגוד לדרכי, שאני נוהגת להצביע נגד בקשות ממשלה להקדמת דיון, פה לא רק שאני לא אמנע, אני אצביע בעד, כי אני חושבת שזו הקדמה חשובה.

איילת נחמיאס ורבין: אני אומר מדוע – משום שאני ראיתי את הלילה שבו הועבר החוק הזה, שבגלל ההסתייגות של יושב-ראש ועדת החוץ והביטחון בעניין הזה, שראש הממשלה ושר הביטחון יוכלו להחליט לבדם שהם יוצאים למלחמה, ראיתי את זה מתרחש ולכן אני לא אוהבת את המילה "תקלה".

איילת נחמיאס ורבין: לא נפלה פה תקלה, ולא היתה פה שגגה, היו לחצים בלתי אפשריים שכתוצאה מהם האופוזיציה, שהתכוונה להצביע בעד החוק, הצביעה נגדו.

איילת נחמיאס ורבין: על כן התיקון הזה, וידע הציבור הישראלי שהתיקון הזה בא לעולם בצדק ומה שקרה לפני כחודש היה טעות גדולה מאוד.

איילת נחמיאס ורבין: אנחנו רואים מה קורה כרגע בדרום, ועם כל הכבוד לראש הממשלה ושר הביטחון, יש פורום שנקרא ועדת השרים לענייני ביטחון.

איילת נחמיאס ורבין: למי שלא יודע, זה הקבינט.

איילת נחמיאס ורבין: לקבינט נועד תפקיד במדינת ישראל, ולכן טוב שהתיקון הזה בא לעולם מהר.

מכלוף מיקי זוהר: רק להבהיר שהפטור הזה הוא לפני קריאה ראשונה בלבד.

רוברט אילטוב: רגע, רגע, רגע, אני חבר קואליציה.

רוברט אילטוב: זה לא היה מהלך של האופוזיציה, עם כל הכבוד.

איילת נחמיאס ורבין: מה, מה, מה, מה?

רוברט אילטוב: התיקון אחר כך - - -

יואל חסון: כשהתחיל כל התיקון הזה מלכתחילה, האופוזיציה התנהלה בעניין באופן מאוד ממלכתי וענייני.

יואל חסון: חברינו היו שותפים לחקיקת החוק הזה בוועדת החוץ והביטחון, עד שברגע האחרון נכנסה ההסתייגות הזאת והתיקון הזה.

יואל חסון: התרענו ואמרנו שהדבר הזה לא יעבור, שהדבר הזה לא ראוי במדינה דמוקרטית, שהדבר הזה לא נכון גם ברמה ניהולית, וגם מבחינת ראש הממשלה ושר הביטחון זה לא נכון בעבורם.

יואל חסון: לכן לפחות אפשר לומר בהגינות שמצד אחד היינו ממלכתיים, ומצד שני עלינו על הבעיה מהרגע הראשון.

יואל חסון: התרענו, אתם לא הקשבתם, הצבעתם כמו אוטומט במליאה, לא הקשבתם לאף אחד.

רוברט אילטוב: יש משמעת קואליציונית.

יואל חסון: משמעת, משמעת.

יואל חסון: אי אפשר - - -

איילת נחמיאס ורבין: אבל אני ראיתי את זה קורה.

רוברט אילטוב: קיבלנו את ההחלטה הזאת כוועדה - - -

איילת נחמיאס ורבין: אנחנו לא הצבענו בעד זה.

יואל חסון: בעניינים גורליים כאלה של הכרזה על מלחמה או כל דבר שגורל של אנשים תלוי בו, עם כל הכבוד למשמעת סיעתית, לא הולכים עיוורים אחרי משמעת סיעתית.

יואל חסון: לכן טוב שהתיקון הזה בא לעולם.

מכלוף מיקי זוהר: טוב, מי בעד?

פנינה תמנו: אני מחזקת את הדברים של החברים שלי שלא מדובר בתקלה.

פנינה תמנו: זה סוג של רשלנות פושעת כלפי ציבור שלם לחשוב ששני אישים יוכלו להחליט על הכרזה למלחמה.

פנינה תמנו: אני רק רוצה להזכיר פה את העבודה המשמעותית של חבר סיעתי עפר שלח - - -

מכלוף מיקי זוהר: או-וו.

מכלוף מיקי זוהר: סליחה על ההערה.

פנינה תמנו: אדוני, אתה יודע, אנחנו לא נמצאים בשוק שאתה עושה כך עם היד.

מכלוף מיקי זוהר: מה אמרתי, או-וו?

איילת נחמיאס ורבין: הוא עשה עבודה מאוד חשובה בחוץ וביטחון, וכך גם עמר בר-לב.

פנינה תמנו: הוא עשה עבודה מאוד קשה - - -

מכלוף מיקי זוהר: בלי עפר שלח לא היתה מדיניות ביטחונית במדינת ישראל.

פנינה תמנו: הוא עשה עבודה מאוד קשה וחבל שהקואליציה וראש הממשלה ושר הביטחון מתנהגים בצורה כזאת.

מכלוף מיקי זוהר: המדיניות הביטחונית כולה מושתת על דרכו של עפר שלח.

פנינה תמנו: סליחה, חבר הכנסת זוהר, סתם באת עם המלצה.

מכלוף מיקי זוהר: תודה.

מכלוף מיקי זוהר: חבר הכנסת אילטוב, יוזם התיקון, בבקשה.

מכלוף מיקי זוהר: אתה כמובן לא עשית כמעט כלום, הכל זה האופוזיציה.

יואל חסון: בוודאי, האופוזיציה היתה הראשונה לזהות.

יואל חסון: אפילו חבר הכנסת אוחנה יגיד שהיינו הראשונים לזהות.

רוברט אילטוב: ממש לא נכון.

פנינה תמנו: לדעתי נצטרך לחקור איך הגעתם בכלל עד הלום, לתקלה.

רוברט אילטוב: אני מאוד מודה לכם שאתם נותנים גם לי זכות דיבור.

מכלוף מיקי זוהר: כן, הם עושים לך טובה.

יואל חסון: האמת שנותנים.

רוברט אילטוב: אני רוצה להעמיד את הדברים במקומם כדי שיהיה ברור מה היתה עמדת האופוזיציה בוועדה.

רוברט אילטוב: הוועדה ביקשה שיהיה קוורום ובסוף זה לא עבר.

רוברט אילטוב: הבקשה שלי היא להצביע על הצעת החוק הממשלתית כפי שהיא היתה, בלי קוורום ובלי כלום.

רוברט אילטוב: בסוף האופוזיציה הצטרפה אליי והעברנו את זה, ונתנו את הרמז, וזה לא שעמדת האופוזיציה היתה קוורום והרוב בקוורום, והם לא רצו להתפשר עד שלא שכנעתי אותם.

רוברט אילטוב: אז בואו נעמיד את הדברים במקומם.

רוברט אילטוב: כשהממשלה הצביעה והקואליציה מפעילה משמעת קואליציונית, אז יש כללים.

איילת נחמיאס ורבין: מה זה קשור לשר הביטחון וראש הממשלה?

רוברט אילטוב: להגיד "זיהינו" ו"עשינו" – בואו, תירגעו, הכול במקום.

יואל חסון: זאת האמת.

איילת נחמיאס ורבין: זה גרם לנו להצביע נגד חוק חשוב ולא בעדו.

רוברט אילטוב: רק רציתי להבהיר שלא תגידו של ידעתם - - -

איילת נחמיאס ורבין: רוברט, מה כואב לך?

איילת נחמיאס ורבין: עבדנו על החוק הזה - - -

מכלוף מיקי זוהר: אני עובר להצבעה – מי בעד הפטור?

מכלוף מיקי זוהר: מי נגד?

מכלוף מיקי זוהר: ההצבעה החלה, אתם מפריעים.

מכלוף מיקי זוהר: לא לדבר בזמן ההפרעה.

מכלוף מיקי זוהר: מי בעד הבקשה של הממשלה להקדמת הדיון?

מכלוף מיקי זוהר: מי נגד?

מכלוף מיקי זוהר: מי נמנע?

מכלוף מיקי זוהר: בעד הבקשה – 8

מכלוף מיקי זוהר: נמנעים – נמנעים

מכלוף מיקי זוהר: הבקשה התקבלה.

מכלוף מיקי זוהר: תודה רבה לכולם, הישיבה נעולה.